কোডিট
বৃক্ষের ক্ষয়কে শ্রেণীতে বিভক্তকরণ বা কোডিট (ইংরেজি: Compartmentalization Of Decay In Trees বা CODIT) হল ডাঃ আলেক্স শিগোর তৈরিকৃত একটা ধারণা যা বছরের পর বছর বৃক্ষের ক্ষয়ের নকশা অধ্যয়নে অর্জিত হয়েছে। ১৯৭০ দশকের শেষের দিকে, সূচনালগ্নে যদিও ধারণাটি নানান বিতর্কের জন্ম দেয়, তথাপি বর্তমানে এটি সর্বত্র ব্যাপকভাবে সমাদৃত। আর্বরিকালচারের অনেক পাঠ্য বইয়ে আজকাল এই ধারণাটির উপস্থিতি লক্ষ্য করা যায়।